# Årsberetning fra bestyrelsen 2019/2020

Vi har nu haft vores første skoleår som Randers specialskole, og dermed en ny skolebestyrelse. Nete Ankerstjerne er Formand (tidligere Firkløverskolen) og Henriette Malland er næstformand (tidligere Vesterbakkeskolen).

Vi har været udfordret af covid-19, som har gjort det besværligt at mødes ansigt til ansigt, og derfor har vi som andre haft en del online møder. Det har været udfordrende, idet vi har haft mange emner og skulle forholde os til som ny skole, og det er ikke altid lige nemt at have en debat/diskussion online. Hvilket betyder, at det kan være en udfordring at få alle hørt og dermed alles mening med. Vi har i løbet af året forhold os til.

1. Hvordan vores skoletilbud er tilrettelagt, vi har haft fokus på skemaer og indhold af undervisningen, idet der har været forældre henvendelse, som har oplevet mangler i deres børns skoletilbud i form af for lange pauser hen over dagen og fagfritagelse, samt hvad der sættes i stedet. Vi forventer der i skoleåret 2021/22 bliver rettet op på mangler samt alle tre matrikler efterlever samme retningslinjer.
2. Vi har haft navnevalg og bestyrelsen synes ikke det nye navn var det rigtige. Men der har været en demokratisk process, som ledelsen har stået for. Vores debat i bestyrelsen gik på at navnet var ekskluderende og vores børn vil have et prædikat for evigt.
3. Der har været ændring i skolens tilbud, da man har sagt farvel til de tre psykologer der var tilknyttet Firkløverskolen med den begrundelse at byrådet har ligestillet specialtilbuddene i Randers kommune med almene området og vi er dermed tilknyttet PPR.
4. Vi har været med til at ansætte en pædagogisk leder, der efterfølgende har opsagt stillingen og dermed er vi endnu engang en del af ansættelsen af ny pædagogisk leder, der gerne skulle starte 1 august 2021.
5. Vi har snakket principper, vi har haft fokus på hvilke emner vi gerne vil arbejde med og vi starter efter sommerferien i grupper med at arbejde med de forskellige emner og dermed skabe de nye principper for Randers specialskole.
6. Vi har dernæst sammen med ledelsen og medarbejder være en del af en strategi for sammenlægning af Randers specialskole og vi havde en dag i januar, hvor vi var sammen online. Således det var muligt for os at bidrage med vores ideer. Desværre opstod der misforståelser som gør, at vi som bestyrelse ikke kan nikke til det færdige resultat. Ledelsen kører videre uden bestyrelsens godkendelse, da strategien er en ledelses beslutning.
7. Vi har over for skole og uddannelsesudvalget samt ledelsen gjort opmærksom på fejl og mangler i revisitering af vores børn, hermed menes en manglende beskrivelse af barnets behov og tilbuddets indhold samt en afgørelse med ankevejledning. Dermed manglende mulighed for at klage over vores børns skoletilbud. Vi forventer der snart er styr på det. Da forældrenes retssikkerhed ikke er til stede.
8. Vi har ligeledes stille spørgsmål til hvorledes man bruger læsevejleder, samt hvordan man arbejder med ordblindhed. Vi har spurgt for mulighed for it-rygsæk og dispensation til eksamen, hvis det ikke er muligt at blive klassificeret ordblind. Der er redegjort for hvordan eleverne alligevel kan opnå dispensation.
9. Mobbe politik.
10. Budget; vi har været udfordret i forhold til budget, da vi ikke har kunnet godkende det. Vi synes ikke, vi kan se ordentlig ind i, hvad pengene bliver brugt til, samt at der har været et merforbrug på vores 10.kl. tilbud. Der har været visiteret børn, hvor den økonomiske takst ikke har kunne dække tilbuddet. Disse faktorer har været med til at fjerne den besparelse der var pålagt os i 2021 og 2022 i Randers kommunes budget for 2020/24. desværre mangler vi stadigvæk at få besparelse på 8 millioner i 2023 væk, som vi i bestyrelsen ser med stor bekymring på.
11. Vi har desværre været nødt til at lukke Mørkeafdelingen grundet vores økonomi, men har som bestyrelse haft fokus på at overgangen for eleverne skulle være så lempelig som muligt med velkendte voksne samt udveksling og besøg inden. Tilbagemeldingen fra ledelsen har været at det gået bedre end forventet.
12. Personale flytninger: Vi er ligeledes blevet orienteret om personaleflytninger mellem afdelingerne, og det har især været nødvendig med personale flytning til Støvringgård. Bestyrelsen er opmærksom og bekymret, da det er vigtigt at sikre velkendte voksne, læring og kontinuitet for alle vores børn.